תקרית
הבתים רעדו כמו מקור, למולם ; פרפרו מדשאות מוזנחות בגשם. ; ואכן, אסוננו הלם והלם, ; וארב וקרב כמו סכין בדשא! ; וחישבנו את כל הפרטים כולם ; החזאי לא טעה וניבא גם לגשם. ; אבל אסוננו הלם והלם, ; אבל סכיננו הלכה בדשא! ; ניסינו לשכוח את כל העניין, ; תרצנו: סתם אי הבנה מצערת. ; אבל אסוננו ה-ו-א כל העניין, ; ואי הבנה לפעמים כך נוצרת! ; היתה רטיבות ברחובות. כרגיל, ; טוב שנזכרנו לקחת מעיל. ; וטוב שאנחנו קשוחים כל כך, ; ואולי באמת עוד הכל יישכח! ; כי אולי יום אחד נשתנה מאוד, ; אז יכו בנו רק הרוחות החמות. ; וירד לתקופת השנה גם קצת גשם, ; ואנחנו ננוח הרבה על הדשא! ; ואחר כך נצא לשוטט בעולם, ; והדרך תהיה רחבה, לא עיקשת. ; אבל אסוננו הלם והלם, ; וקרב וטרף כמו סכין בדשא! ; הבתים נרגעו איכשהו, למולם ; נמנמו מדשאות מוזנחות בשמש. ; (ואולי הדבר לא קרה מעולם, ; ואולי הוא קרה רק... אמש).; 